CELEX: 32012D0117
Language: et
Date: 2012-02-23 00:00:00
Title: 2012/117/EL: Komisjoni rakendusotsus, 23. veebruar 2012 , millega sätestatakse loetelu olulistest otsustusetappidest, mis võimaldavad anda hinnangu programmi „Galileo” rakendamisele seoses maapealsete keskuste ja maajaamade rajamisega programmi arendus- ja kasutuselevõtuetapis

24.2.2012   
            
            
               ET
            
            
               Euroopa Liidu Teataja
            
            
               L 52/28
            
         KOMISJONI RAKENDUSOTSUS,
   23. veebruar 2012,
   millega sätestatakse loetelu olulistest otsustusetappidest, mis võimaldavad anda hinnangu programmi „Galileo” rakendamisele seoses maapealsete keskuste ja maajaamade rajamisega programmi arendus- ja kasutuselevõtuetapis
   (2012/117/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 9. juuli 2008. aasta määrust (EÜ) nr 683/2008 Euroopa satelliitraadionavigatsiooni programmide (EGNOS ja Galileo) rakendamise jätkamise kohta, (1) eriti selle artikli 12 lõiget 3,
   ning arvestades järgmist:
   
               (1)
            
            
               Programmi „Galileo” finants- ja õigusraamistik on sätestatud määruses (EÜ) nr 683/2008. Vastavalt nimetatud määrusele on Euroopa Liit kogu programmide käigus loodud või arendatud materiaalse ja immateriaalse vara ning programmi „Galileo” raames loodud süsteemi (mis koosneb satelliitidest ja maajaamade ülemaailmsest võrgust) omanik.
            
         
               (2)
            
            
               Terviklik riskihaldus programmi „Galileo” rakendamise hindamiseks eeldab, et programmihaldur langetaks õigel ajal tähtsad otsused, mis mõjutavad oluliselt kulusid, ajakava, toimimist ja/või riske, ning toimiks tulevaste tähtsate otsuste tegemisel ja nende rakendamisel läbipaistvalt. Need otsused hõlmavad ka maapealsete infrastruktuuride rajamist arendus- ja valideerimisetapis ning programmi kasutuselevõtu etapis.
            
         
               (3)
            
            
               „Galileo” süsteemiga seotud maapealsete jaamade ülemaailmsesse võrku kuulub kuus keskust ja üks jaam ning neli „kaugjaamade” rühma.
            
         
               (4)
            
            
               Kuus keskust ja üks jaam hõlmavad järgmist: kaks keskust, mis on vastastikku asendatavad ning kontrollivad süsteemi üldist toimimist (edaspidi „juhtimiskeskused”); „Galileo” süsteemi turvakeskus vastavalt määruse (EÜ) nr 683/2008 artiklile 16, mis jälgib süsteemi ja teenuste turvalisust ning mis on teenuse järjepidevuse tagamiseks dubleeritud (edaspidi „„Galileo” turvakeskus”); teenuskeskus, mis on vahelüli süsteemi ning avatud teenuse, kommertsteenuse või ohutusteenuse kasutajate vahel (edaspidi „GNSSi teenuskeskus”); keskus, mis kontrollib otsingu- ja päästetegevuse teenuste toimimiseks vajalike andmete genereerimist ning on vahelüli süsteemi ja organisatsiooni Cospas-Sarsat vahel (edaspidi „otsingu- ja päästetegevuse teenuskeskus”); keskus, mis annab programmi haldajale käitajast sõltumatu hinnangu osutatavate teenuste kvaliteedi kohta ning edastab kasutajatele teavet aja ja asukoha kohta (edaspidi „„Galileo” kvaliteedikeskus”); jaam, mis võimaldab kontrollida orbiidil asuvate satelliitide signaalide kvaliteeti kohe pärast satelliidi orbiidile saatmist (edaspidi „orbiidil asuvate satelliitide kontrolljaam”).
            
         
               (5)
            
            
               Kõnealuste keskuste ja jaama asukoha valikul võetakse arvesse juba olemas olevaid rajatisi ja seadmeid, mis on kohandatud neile pandud ülesannete täitmiseks, ning kohustuslike turvanõuete, tehniliste ja eelarveliste tegutsemispiirangute ning iga liikmesriigi julgeolekualaste nõuete järgimist kõigi keskuste ja jaama poolt.
            
         
               (6)
            
            
               Neli kaugjaamade rühma on järgmised: kaugjuhtimise ja kaugmõõtmise jaamad, mis üleslüli ja allalüli kaudu tagavad side satelliitide ja kahe kontrollkeskuse vahel, (edaspidi „kaugjuhtimis- ja kaugmõõtmisjaamad”); „Galileo” seirejaamad, mis seoses teenuste osutamisega mõõdavad pseudokaugust ja koguvad satelliitide saadetud signaale, et kontrollida nende kvaliteeti (edaspidi „„Galileo” seirejaamad”); üleslaadimisjaamad, mis edastavad satelliitidele teenuste osutamiseks vajalikud andmed (edaspidi „üleslaadimisjaamad”); jaamad, mis tagavad otsingu- ja päästetegevuse teenuste osutamiseks vajalike andmete kogumise (edaspidi „otsingu- ja päästetegevuse jaamad”).
            
         
               (7)
            
            
               Kaugjaamade arvu ja asukoha valikul võetakse arvesse geograafilisi ja tehnilisi tingimusi, et tagada kogu planeedi optimaalne hõlvatus, juba olemasolevaid rajatisi ja seadmeid, mis on kohandatud jaamadele pandud ülesannete täitmiseks, ning iga jaama kohustuslike turvanõuete ja iga liikmesriigi julgeolekualaste nõuete täitmist. Kuna loodavate kaugjaamade arv ja asukoht võivad muutuda vastavalt programmide arengule ja vajadustele ning logistilistele või poliitilistele nõuetele, vajab see alles kokkuleppimist ning on antud vaid soovituslikul eesmärgil.
            
         
               (8)
            
            
               Seepärast on asjakohane määrata kindlaks olulised otsustusetapid, mis võimaldavad anda hinnangu „Galileo” programmiga seotud süsteemi maajaamade ülemaailmse võrgustiku osade väljaehitamisele.
            
         
               (9)
            
            
               Käesolevas otsuses sätestatud meetmed on kooskõlas määruse (EÜ) nr 683/2008 artikli 19 lõike 1 alusel asutatud komitee arvamusega,
            
         ON VASTU VÕTNUD JÄRGMISE OTSUSE:
   Artikkel 1
   Olulised otsustusetapid, mis võimaldavad anda hinnangu „Galileo” programmi rakendamisele seoses maapealsete keskuste ja maajaamade rajamisega programmi arendus- ja kasutuselevõtuetapis, mis on määratletud määruse (EÜ) nr 683/2008 artikli 3 punktides b ja c, on esitatud käesoleva otsuse lisas.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 23. veebruar 2012
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 196, 24.7.2008, lk 1.
   
      LISA
      Olulised otsustusetapid, mis võimaldavad anda hinnangu programmi „Galileo” rakendamisele seoses maapealsete keskuste ja maajaamade rajamisega programmi arendus- ja kasutuselevõtuetapis, mis on määratletud määruse (EÜ) nr 683/2008 artikli 3 punktides b ja c.
      
                  Kuupäev
               
               
                  Oluline otsustusetapp
               
               
                  Meetmed
               
            
                  
                     2009–2016
                  
               
               
                  
                     Maapealsete keskuste rajamine
                  
               
               
                   
               
            
                  2009–2014
               
               
                  Kahe juhtimiskeskuse rajamine
               
               
                  Ühte juhtimiskeskust rajatakse etapiviisiliselt Oberpfaffenhoffenisse (Saksamaa). Keskuse rajamist alustati 2009. aastal ning see peaks valmima 2014. aastal.
               
            
                   
               
               
                   
               
               
                  Ühte juhtimiskeskust rajatakse etapiviisiliselt Fucinosse (Itaalia). Keskuse rajamist alustati 2009. aastal ning see peaks valmima 2014. aastal.
               
            
                  2013–2015
               
               
                  „Galileo” turvakeskuse rajamine
               
               
                  „Galileo” dubleeritud turvakeskuse rajamine toimub etapiviisiliselt nii Prantsusmaal kui ka Ühendkuningriigis. Keskuse rajamist on kavas alustada 2013. aastal ning see peaks valmima 2015. aastal. Keskuse rajamiseks peavad Prantsusmaa ja Ühendkuningriik sõlmima partnerluslepingu, millele tuleb alla kirjutada 2012. aastal.
               
            
                  2011–2016
               
               
                  GNSSi teenuskeskuse rajamine
               
               
                  GNSSi teenuskeskus rajatakse etapiviisiliselt Madridi (Hispaania). Keskuse rajamist alustati 2011. aastal ning see peaks valmima 2016. aastal. Keskuse rajamist käsitlevale partnerluslepingule Hispaaniaga kirjutati alla 17. märtsil 2011.
               
            
                  2012–2014
               
               
                  Otsingu- ja päästetegevuse teenuskeskuse rajamine
               
               
                  Otsingu- ja päästetegevuse teenuskeskus rajatakse etapiviisiliselt Toulouse’i (Prantsusmaa). Keskuse rajamist on kavas alustada 2012. aastal ning see peaks valmima 2014. aastal. Keskuse rajamiseks on kavas sõlmida partnerlusleping Prantsusmaaga.
               
            
                  2013–2014
               
               
                  „Galileo” kvaliteedikeskuse rajamine
               
               
                  „Galileo” kvaliteedikeskus on kavas rajada etapiviisiliselt ühes liikmesriigis, kuid täpne asukoht ei ole veel kindlaks määratud. Keskuse rajamist on kavas alustada 2013. aastal ning see peaks valmima 2014. aastal. Keskuse rajamiseks on kavas sõlmida partnerlusleping asjaomase liikmesriigiga.
               
            
                  2010
               
               
                  Orbiidil asuvate satelliitide kontrolljaama rajamine
               
               
                  Orbiidil asuvate satelliitide kontrolljaam rajati 2010. aastal Redu’sse (Belgia). Keskuse rajamine on lahutamatu osa lepingust, mille komisjon sõlmis organisatsiooniga Spaceopal 25. oktoobril 2010 ning mis käsitleb teenuste osutamist programmi „Galileo” kasutuselevõtuetapiga seotud ülesannete täitmiseks.
               
            
                  
                     2009–2014
                  
               
               
                  
                     Maapealsete kaugjaamade rajamine
                  
               
               
                   
               
            
                  2010–2014
               
               
                  Maapealsete kaugjuhtimis- ja kaugmõõtmisjaamade rajamine
               
               
                  Maapealsed kaugjuhtimis- ja kaugmõõtmisjaamad rajati 2010. aastal Kirunasse (Rootsi) ja 2011. aastal Kourousse (Prantsusmaa).
                  2012.–2014. aastal on kavas rajada maapealsed kaugjuhtimis- ja kaugmõõtmisjaamad Tahitile (Prantsuse Polüneesia), Réunioni saarele (Prantsusmaa) ja Nouméasse (Uus-Kaledoonia).
                  Maapealsete kaugjuhtimis- ja kaugmõõtmisjaamade rajamiseks sõlmis Euroopa Kosmoseagentuur lepingud teenuste osutajatega.
               
            
                  2009–2014
               
               
                  „Galileo” seirejaamade rajamine
               
               
                  2009–2011 rajati „Galileo” seirejaamad Fucinosse (Itaalia), Svalbardi (Norra), Redu’sse (Belgia), Réunioni saarele (Prantsusmaa), Kourousse (Prantsusmaa), Nouméasse (Uus-Kaledoonia), Trolli (Norra) ja Papeetesse (Prantsuse Polüneesia).
                  Aastatel 2012–2014 on kavas rajada „Galileo” seirejaamad Kirunasse (Rootsi), Jan Mayenisse (Norra), Assoori saartele (Portugal), Kanaari saartele (Hispaania), Madeirale (Portugal), Kergueleni saartele, Adélie maale, Saint-Pierre’i ja Miqueloni saartele, Wallisele, Ascensioni saarele, Diego Garcia atollile, Falklandi saartele.
                  „Galileo” seirejaamade rajamiseks sõlmib Euroopa Kosmoseagentuur lepingud teenuste osutajatega.
               
            
                  2009–2011
               
               
                  Üleslaadimisjaamade rajamine
               
               
                  2009.–2011. aastal rajati üleslaadimisjaamad Tahitile (Prantsuse Polüneesia), Kourousse (Prantsusmaa), Réunioni saarele (Prantsusmaa), Uus-Kaledooniasse ja Svalbardi (Norra).
                  Üleslaadimisjaamade rajamiseks sõlmis Euroopa Kosmoseagentuur lepingud teenuste osutajatega.
               
            
                  2012–2013
               
               
                  Otsingu- ja päästetegevuse jaamade rajamine
               
               
                  2012.–2013. aastal on kavas rajada otsingu- ja päästetegevuse jaamad Svalbardi (Norra), Toulouse’i (Prantsusmaa), Makariosesse (Küpros) ja Maspalomasesse (Hispaania).
                  Otsingu- ja päästetegevuse jaamade rajamiseks Svalbardi ja Maspalomasesse sõlmib Euroopa Kosmoseagentuur lepingud teenuste osutajatega, Makariose jaama rajamiseks sõlmib komisjon Küprosega partnerluslepingu ja Toulouse’i jaama rajamiseks sõlmib komisjon lepingu teenuste osutajaga.